
DISSERTATIO  MEDICA 


D  E 


ICTERO. 


DE  DEFINITIONE. 

Erlegenti  de  Ictero  fcriptores  nihil 


i  '  magis  mirum  mihi  vifum  eft,  quam  e» 

jufdem  rei  definitionum  tanta  varietas. 

Cujus  quae  fit  caufa  difficilius  eft  dictu, 

nifi  quod,  partim  ad  definiendi  pleraque  dif¬ 
ficultatem,  partim  ad  difcrepantes,  ut  fit,  de 
morbi  natura  et  origine  opiniones,  referendum 
utique  videtur. 

Definiendi  autem  morbos  negotium  nul¬ 
la  res  magis  conturbavit  quam  difcrepans 
fcriptorum  confuetudo  ;  qua  nullam  in  lig¬ 
nis,  unde  definitiones  traxerint,  difcernendis 
legem  certiorem  fibi  ftatuerunt.  Quin  et  in¬ 
terdum  definitiones  genericas,  five  omnes  fpe- 
cies  complexas,  ex  afle&ibus  qui  non  perpe¬ 
tuo  et  in  omnibus  fpeciebus,  fed  cafu  tantum- 

modo  et  in  paucis  adparent,  acceperunt,  et  Ag¬ 
ni  etiam  loco  haud  raro  ipfam  caufam  pofue- 
runt. 

Ego  celeberrimo  viro  Sauvagesio,  boni  or¬ 
dinis  praecipuo  auctori,  aifentiens,  a  fignis 
certis  et  manifeftis  definiendum  efife  judico. 
Quod  tamen  hac  in  re  fatis  erit  arduum,  uti 
mox  ex  hiftoria  morbi  patebit.  Neque,  fi 
nullum  mihi  fignum  perpetuum  definienti  ad¬ 
hibere  licet,  quod  in  pleri fque  morbis  accidit, 
ideo  quicquam  obftat,  quo  minus  fumma  illa 
Agnorum  quae  omnibus  fatis  fpeciebus  conflat, 
ad  definiendum  adhibeatur.  Certe,  fi  haec  cul¬ 
pa  eft,  raro  ea  ars  noftra  vacavit. 

DEFINITIO.  • 

\  V  V  4 

Icterus  eft,  ubi  totum  fummurn  corpus 
magis  minufve,  tunica  oculi  adnata  maxime, 
ftavefcit  \  ubi  ftercus  plerumque  albefcit,  ra¬ 
ro  naturalem  colorem  refert ;  ubi  urina  per¬ 
quam  flava  aut  fufco- rubicunda  eft,  et  lintea 
immerfa  croceo  colore  imbuit.  Quod  fi  mor¬ 
bi  provefti  ulli  notae  locus  in  definitione 
dandus  efi ;  ad  modo  enumerata  addi  forfitan 
poteft,  poftquam  aliquamdiu  morbus  fuit,  cu¬ 
tis  colorem  in  viridem  et  flavum  vel  nigre- 
fc extern  aliquando  verti. 


Haec 

Haec  definitio  Galenianae  haud  multum 

* 

diflimilis  eft ;  nili  quod  ille  icteri  caufam  de¬ 
finitione  quoque  comprehendit:  Nam  “  Bilis 
44  in  cutem  re  tufa,’ ;  inquit,  44  facit  ut  fum- 
44  mum  corpus  luteo  colore  tingatur,  cutis  vi- 
44  tietur,  et  albae  ventris  fiant  dejectiones.” 
Duae  definitio,  licet  minus  exacta,  tamen  efc 
aliis  plerifque,  et  Sauvagefianae,  anteponenda 
eft.  S  au  vage  sii  icterum  definientis  haec 

verba  funt :  44  Aurigo  eft  fcleroticae  primum, 
44  deinceps  vero  totius  cutis,  color  flavus  aut 
44  ejus  viror.”  Quibus  quidem  verbis,  ille  non 
folum  iclerum,  fed  quamcunque  cutis  flave- 
dinem,  eft  complexus,  et  mea  quidem  fenten- 
tia  fine  jufta  caufa-  Nullam  enim,  fimilitudi- 
nem  nativam,  nudum  vinculum  commune, 
.inter  varios  cafus  ubi  cutis  flavefcit,  video, 
quare  omnes  ad  unum  genus  cogendi  vide¬ 
antur.  Quin,  fi  quibus  hominibus  fanis,  quales 
totae  gentes  funt,  fumma  corpora  flavefcunt, 
ii  omnes  hac  morbi  definitione  comprehen¬ 
duntur.  Neque,  quibus  per  alios  morbos,  ex¬ 
empli  gratia,  chioroticis  puellis,  aut  pueris 
vermibus  affectis,  viredine  aliqua  cutis  fumma 
tingitur,  ii  eadem  icteri  definitione  excipiun¬ 
tur.  De  qua  re  fufius  poftea,  in  difcrimini- 
bus  hujus  morbi  tradendis,  acturus  fum. 

NO- 

NOMINA. 

Pl  e  ros  que  juvenes,  qui  hujufmodi  difpu- 
tationes  in  laureae  medicae  petitione  confcrip- 
ferunt,  a  nomine  morbi  incepiffe,  deinde  de¬ 
finitionem  ejufdem  tradidiffe,  animadverto,, 
Quod  non  faciendum  eo  judicavi,  quod  in 
omni  re  quam  fcribendo  pertractas,  cum  ig¬ 
nota  adhuc  lectori  vel  res  ipfa  vel  fententia 
tua  ponenda  fit,  eum  prius,  quid  et  quale  fit 
quod  tra&urus  fis,  deinde  quibus  forte  nomi¬ 
nibus  nuncupatum  fit,  commonefacere  et  na¬ 
turalius  et  melius  videtur. 

Hic  morbus  diverfis  nominibus  notatus  eft; 
quorum  alia  ex  vario  cutis  colore,  alia  a  pro- 
pofita  curatione,  originem  traxerunt.  Itaque 
Morbus  Arcuatus  dictus  eft,  quia  varii  cu¬ 
tis  colores  Irim  feu  Arcum  Coeleftem  referre 
videbantur.  Item  fiavedo,  aureo  colori  fimi- 

lis,  Auriginis  nomen  ei  impofuit.  Denique 
victus  lautioris  curationi  apti  opinio,  ut  Re¬ 
gius  appellaretur  morbus,  effecit  poftremo, 
Icterus  nominatus  eft,  incerta  origine  vo¬ 
cabulum  :  In  quod  autem  inquirere,  neque  o- 
perae  pretium,  neque  praefentis  eft  confilif 
Quo  tamen  vocabulo,  in  futuro  fermone, 

uti 

?  Gorn,  Celf.  cap.  24.  p.  167» 


uti  decrevi;  quia  ufus  ejus  minus  arbitrarius 
elt,  et  frequentius  nunc  a  fcriptoribus  adhi¬ 
betur.  % 

Au 

•'  * 

HISTORIA  MORBI. 

Mult  itu  do  icteri  caufarum  remotarum 
facit,  ut,  quae  ex  omnibus  his  caulis  et  ex  a- 
Jiis  alia  oriri  poffint  in  unum  omnia  colli¬ 
gere,  et  plenam  ab  omni  parte  hiftoriam  con¬ 
texere,  difficillimum  fit.  Praecipue  autem 
cum  aliis  faepe  morbis  icterus  conjungitur: 
Unde  quoque  ambigua  nonnulla  nafcuntur ; 
quae  omittenda  judicamus,  quia  in  fimpli- 
ce  idfcero  apparentia  ad  morbum  intelligen.- 
dum  fatis  elle  videntur;  et,  li  plura  compre¬ 
henderentur,  periculum  foret,  ne  alienos  pro 
icteri  effectibus,  et  confufam  hujus  notionem, 
traderemus.  Quin  et,  in  fimplice  etiam  mor¬ 
bo,  variantia  nonnulla  quae  ex  caulis  diverlis 
aliquando  oriuntur,  legentium  judicio  per¬ 
mittemus;  et  contenti  erimus,  ea  quae  et  ma¬ 
xime  omnibus  caulis  communia  funt,  et  ple¬ 
rumque  incidunt,  complecti. 

Obtusus  in  jecoris  regione  dolor  icteri 
fere  praenuncius  elt ;  quem  gravedinis  et  tenfl- 
onis  circa  praecordia  fenfus,  item  torpor,  a- 

riditas, 

riditas,  et  totius  corporis  pruritus,  plerumque 
fequuntur ;  fitis  aliquando  magna  eft ;  fu» 
dor  vix  moveri  poteft.  Poft  quae,  in  oculi 
tunica  adnata  flavedo  brevi  cernitur,  quae  et 
in  urina  aliquanto,  quam  in  naturali  fana,  ma¬ 
jor  eft,  Procedente  morbo,  hypochondrii 
dextri  dolor  fenftm  intenditur ;  quem  fumma 

t  ^  _  \ 

in  toto  corpore  laffitudo,  fopor,  lpirandi  diffi¬ 
cultas,  ciborum  faftidium,  concoctio  prava, 
et  oris  amaritudo,  comitantur. 

His  naufea  frequens,  pi  rumque  vomitum 
trahens,  fupervenit  *.  Jamque  color  flavus, 

i 

primum  vultui,  collo  deinde  et  cervicibus,  tum 
univerfo  fummo  corpori,  fufFunditur,  Urina 
emifta  criffum  et  fubnigrum  aliquid  ad  imum 
vas  dejicit,  et  linteum  pannum  luteo  colore 
tingit.  Stercus  plerumque  album  aut  cineri- 
tium  aliquando  nigrefcit  ;  nunquam  naturalis 
coloris  eft,  nifi  poft  lenimen  aliquod.  Huc 
morbo  provecto,  alvus  fempereft  adftrietior; 
diverfa  intus  abdominis  loca  dolent,  idque 
extrmftcus  faepe  intumefcit. 

Homo  frequenter  fingultit.  Objecta  oculis 
fiavefcere,  faliva  quafi  croceo  tincta,  videntur. 
Et,  quicquid  ore  affumptum  eft,  guftatu  ama» 

rum 

#  Baron  Van  Swict.  cora®  m  aph,  Boer.  tom.  3.  p.  131* 

mm  fentitur  *.  Circa  hoc  tempus,  Idlerus 
deinde  Niger  adpellari  folet  •  nam  cutis  fumma 
nigrefcit,  aut  mixto  colore  virefcit  et  ila- 
vefcit ;  mina  fufca  admodum  aut  nigra  eft. 
Tument  pedes,  ac  inter  cutem  aqua  ubique  eft:  f. 
Jamque  faepe  numero  venter  nigra  fola  reddit. 
Quibus  turbis  etiam  in  majus  crefcentibus, 
e  medio  mi  i  er  tollitur.  Fer  totum  qui  fupra 
comprehenfus  eft  curfum,  li  idiopathicum  icte¬ 
rus  eft,  arteriarum  p  ere  ullus  vix  a  naturali 
fanorum  ordine  decedunt. 


ICTERI  ET  ALIORU M  MORBO» 
R  U  M  DISCRIMINA. 

Verum,  ut  ante  dictum  eft,  idlerus  non  fem- 
per  folus  fponte  oritur,  feu  idiopathicus  eft; 
fed  aliis  quandoque  morbis  nafeitur,  et  alias 
infuper,  quam  quae  fupra  comprelierifae  funt, 
notas  quoque  protert.  Quas  etiamfi,  ob  cau- 
fam  iupra  propofitain,  non  proiecuti  fumus; 
tamen,  quia  quatenus  ad  icterum  pertinent, 
noftra  faltem  definitione  comprehenfae  funt, 
nolim  exiftimari  eas  omififle,  quafi,  non  ad 
iclerum,  fed  ad  diverfa  morborum  genera,  eife 
referendas  judicarem.  Contra,  prudens  prae¬ 
terii, 

*  Frid  Hofr  oper.  tom.  tom  3.  p.  301. 

f  V.  S.  Com.  m  ^ph.  boer;  tom,  3  p,  13 1. 

terii,  ct  ob  didam  caufam,  et  quia  in  aliis  mor¬ 
bis  apparentes  cum  iis  commodius  explican¬ 
dae  videbantur,  ut  talium  morborum  effectus. 
Verum,  in  quibufdam  morbis  prorfus  ab  hoc 
diverfis,  et  a  diverfa  origine  ortis,  flavus  cutis 
color  et  alia  figna  veri  icteri  funt,  a  quibus 
iderus  eft  neceffario  diffinguendus.  Hujuf- 
modi  funt  febris  putrida,  chlorofls,  et  non* 
nullorum  animalium  idus  feu  morfus  vene* 
nati. 


Febris  Putridae . 

Ad  febrem  putridam  refero  biliofam  remit¬ 
tentem,  flavam  Indorum  Occidentalium  qui 
dicuntur,  et  nonnullas  alias  a  fcriptoribus  me¬ 
moratas,  quae  neque  genere  neque  fpecie* 
fed  vehementia  tantum,  inter  fe  differre  vi¬ 
dentur.  In  iis,  cutis  univerfa  flavefcit,  et  icte¬ 
rico  perfimile  lotium  adparet.  Sed  oculi  tu¬ 
nica  adnata,  non  prius  quam  fummum  ubique 
corpus,  flavefcit.  Item,  It  e  reus  plerumque 
admodum  flavum  manet,  folvitur  alvus,  et 
vomitus  tum  conflans  tum  biliofus  eff :  Quae 
quidem  has  febres  fatis  ab  idero  idiopathico 
diflinguunt.  Ubi  fymptomaticus,ut  aiunt,  in¬ 
cidit, 

cidit,  ad  alios  morbos  quorum  effeftus  eft,  ut 
fupra  dixi,  ejufdem  rationem  relegabo. 


Chlorojis. 

In  chlorofi,  fummum  quidem  corpus  icteri- 
co  fere  colore  eft ;  fed  neque  oculi  tunica  ad-» 
nata  fic  imbuitur,  neque  ullo  hujus  morbi 

i 

tempore  linteola  urina  croceo  colore  tingit. 
Quae  difcrimina,  cum  fatis  manifefta  fint,  ideo, 
quantumin  definiendo  erraverit Sauvag  esius, 
nunc  facile  demum  videre  eft. 


Morfuum  Iduumve  Animalium . 

Post  multorum  animalium,  uti  viperarum, 
aranearum  quarundam,  et  interdum  canum, 
rabidorum,  morfus,  flavedine  cutis  fuffundi- 
tur.  Quae  tamen  in  hoc  differt,  quod  a  parte 
vulnerata  incipiens,  ad  vicina  ac  interdum 
per  corpus  late  ferpit.  Sed  neque  urina  ne¬ 
que  oculi  adnata  tunica  inficitur.  Quae  hos 
morbos  ab  ictero  fatis  quidem  fecernunt.  Quin 
et,  eofdem  prorfus  fua  natura  ab  ictero  effe 
diverfos,  et  a  caufa  proxima  diverfa  pendere, 

obfervationes,  licet  nondum  fatis  adcuratae, 

% 

nuper  fidem  fecerunt. 

de  ictero. 

Haud  tamen  nefans  fum,  verum  i  clerum 
e  vulneribus  ab  ante  dictis  animalibus  illatis 
oriri  nonnullos  etiam  nunc  pro  certo/ habere, 
neque  id  poife  eile  eo  inficias.  Sed  /aliaciam 
in  fcriptorum  de  hac  re  teftimoniis  fieri  poile 
contendo,  et  faciam  effe  fufpicor;  propterea 
quod  ad  mali  caufarn  parum  animum  adjice¬ 
rent. 

Ii  illam  opinionem  fe  amplecli  aiunt,  quia 
liniverfae  cutis  flavedinem,  fciurorum  et  alio¬ 
rum  animalium  non  venenatorum  morfus  fe- 
cutam,  obfervaverint.  Ideoque,  non  a  veneno, 
quippe  quod  nullum  fubeffet,-  fed  propria 
iclericaufa,  talem  cutis  fpeciem  ortam  effe  dic¬ 
titant. 

(Tu  ibus  ego  fic  contra  refpondeo,  uni  ver- 
fam  cutis  flavedinem  minime  eile  icleri  veri, 
quemque  iupra  definivi,  fignum :  Quod,  ii  quan¬ 
do  et  reliqua  ligna  qna.e  fupra  icTero  propria 
efl?  didla  funt,  ex  ullorum  animalium  morfi- 

v  v,  »  .  '  * 

bus  oriuntur,  ea  vere  idlerica  effe,  haud  invi¬ 
tus  fateor ;  eoque  magis,  quod  et  a  vera  cau- 
fa  idlerica  oriri  mox  demonftrabo.  Contra,  ex 
aliorum  animalium  morfibus  ortam  fummae 
cutis  flavedinem  ab  ictero  alienam  effe,  con- 
tendo,  et  ob  fujpa  .pofita  difcrimma,  et  quia 

illam  a  diverfa  caufa  effe  mox  offendam. 

»  •  s  Postquam 

Postquam  eo  i  clerus  procellit,  ubi  Niger 
adpellari  folet,  et  morbi  facies  multum  jam 
mutata  eft;  tamen  per  ligna  praeeuntia,  in  qui¬ 
bus  nullum  fallaciae  periculum  eft,  fatis  certo 
difcernitur. 

CAUSA  PROXIMA. 

Qui  pro  i  clero  quamlibet  cutis  flavedinem 
habuerunt,  necellario  plures  morbum  conti¬ 
nentes  feu  proximas  caufas  finxerunt :  Nobis, 
qui  biliofum  prorfus  hunc  morbum  conftitui- 
mus,  limplex  caufa  placet.  Eft  autem  ea  “  Bi- 
*c  lis  jam  fecreta  et  fanguine  rurfus  rciorptaP 
Ex  qua  re  etiam  clarius  eorum  error  patet, 
qui,  ex  hac  caufa  non  pendentes  morbos,  i£le» 
rum  efie  voluerint;  fiquidem,  quod  ex  diverfa 
caufa  proficifcitur,  etiam  diverfum  fit,  et  di¬ 
verfa  efficiat,  necefte  eft.  Non  igitur  vul» 
neribus  plerorumque  animalium  aut  aliunde  u 
ortam  flavedinem  cum  hoc  morbo  conjungen¬ 
dam  recle  docuifie  videor. 

Remoti  autem  caufae  funt  quaecunque 
bilem  in  duodenum  excerni  prohibent 

C  A  U  S  JE  REMOTA 

Bilem  in  duodenum  exire  prohibent,  aut 
extrinfecus  duftum  hepaticum  folum  vel  com¬ 
munem  choledochum  prementia  et  occlu¬ 
dentia;  aut  intra  dudum  nata,  et  exeunti  bili 

i  i 

obftantia.  De  quibus  ordine  loquar. 

Extrinsecus  premunt  vicinorum  vifce- 
rum  tumores,  ii  ve  in  inflammatione  confl- 
ftentes,  five  hanc,  quales  duri  funt,  fequi 
conflue  ti. 

Nam  fuppuratio  rarius  vifcera  inflammata 
fequitur;  quorum  praeapuum  jecur  eft,  quod, 
quandoque  totum  inflammari,  totum  cum 
duritie  tumefcere,  line  ictero  effecto,  poteii. 
Verum,  ii  lobulus  Spigeiii  feu  pars  ana  aliqua 
cavi  ejufdem  fle  afficitur,  partes  tumefactae 
dueflum  recta  prementes,  iter  bilis  impediunt, 
aut  ductum  prorlus  occludunt,  atque  tum  de¬ 
mum  icterum  certum  interunt.  Idque  pariter 
in  inflammationis,  ac  duro,  tumore  incidit. 
Quin  et  omnia  abdominis  vifcera  inflamma¬ 
tioni  et  ejus  finibus  pariter  opportuna  flant ; 
unde  fua  unumquodque  vice  ifteri  caufa,  modo 
tumor  eorum  ductus  attingat,  effe  poteft  ;  ut 
omnia  enumerare  fupervacuum  foret,  cum  efc 

in 

in  promptu  cuiquam  ad  animum  adcurrant, 
et  fufius  a  fcriptoribus  tradantur.  Solumque 
dicendum  eft,  pancreas,  et  ob  vicinitatem,  et 
quia  prae  reliquis  duris  tumoribus  obnoxium 
eft,  prae  reliquis  ifleri  originem  efte  * ;  eun¬ 
dem,  in  pregnantibus  foeminis  uterus  ancius  f, 
item  ftercus  in  colo  impaflum  et  clurefcens, 
premendo,  facere  dicuntur. 

Altera  extrinfecus  a  nonnullis  caufa  ad¬ 
ditur,  fciiicet,  ad  duclus  communis  exitum  in 
inteftino  duodeno  oppofita  colluvies.  Quae 
in  adultis,  an  unquam  iclerum  facere  poffit,  aut 
quo  modo  faciat,  incertus  fum;  nili  quod,  fi  in 
illa  inteftini  parte  ulla  colluvies  haeret,  eam,  ob 

du&us  fub  finem  exilitatem,  quo  minus  libere 
bilis  exeat,  os  dufftis  occludendo,  prohibere 
poiTe  conjicio  ;  quanquam,  vifceris  fitum  et 
naturam  refpiciens,  non  multum  periculi  effe 
judico.  In  infantibus,  meconium  retentum  ple¬ 
rumque  i&erum,  fed  cito  et  fponte  plerumque 
medicabilem,  facit. 

Longe  vero  frequentiflima  i  fleri  caufa  funt 
impedimenta  intra  ipfos  ductus  nata,  quales 
calculi  biliares  funt;  qui  etiam  evidentiflimi 
omnium  caufarum  iclericum  malum  inferunt. 

In 

*  Mead.  Prsecept.  et  mon.  med.  cap.  9.  §  i. 
t  Swiet.  tom.  3.  p,  96. 

In  omnibus  humani  corporis  cavis,  praefer*» 
tim  quae  humores  ftagnantes  capiant,  ut  in 
vefica  urinaria,  ductibus  falivarn  vehenti» 
bus,  et  fimilibus,  hujufmodi  res  concrefcunt. 
(luo d  fi  qua  teftimoniis  fides  fit,  in  omni  cor¬ 
pore  inveniuntur.  Quae  concreta,  cum  tot 
locis  communia  fint,  ideo  quoque  ad  caufam 
ubique  communem,  fcilicet  fanguinis  natu¬ 
ram,  referenda  eenferes.  Verum,  et  morbido- 

rum  corporum  mfpecrio,  et  multa  extra  cor¬ 
pus  experimenta  capta,  et  rationis  fimilitudo, 
non  e  fanguine  protinus,  fed  ex  muco  cava 
obliniente,  eorum  materiem  praeberi,  etfaepe 
magnam  eorum  partem  componere,  oftendunt. 
Sed  et  ipfa  bilis,  omnium  noftrorum  humorum 
maxime  ad  concrefcendum  tendit.  Ipfum  je¬ 
cur,  vefica  fellifera,  ductus  hepaticus,  ductus 
communis  choledochus,  calculis  omnia  faepe 
abundant.  Qui  numero,  figura,  duritie  aut 
mollitie,  adeo  varii  cernuntur,  ut  vel  enume¬ 
rare  varietatem  ex  propofito  me  jufto  longius 
raperet :  Igitur  dixiffe  ero  contentus,  eos  om¬ 
nium  duritiei  generum,  a  luto  molliffimo  ad 
duriffimam  cryftallum,  nec  minus  varia  figura, 
effe  repertos.  Iidem,  fi  non  femper,  faepe  in- 
fiammabiles  funt,  et  igni  adpofiti  cerae  inltar 
liquefcunt;  flavo  colore  funt,  quo  aquam  etiam 

imbuunt ; 

imbuunt;  fapore  biliofo,  et  acri  admodum  na¬ 
tura  :  Hae  bilis  proprietates,  eam  formandis 
calculi  aptam  efle,  oftendunt.  Nihilo  tamen 
minus  verum,  mucum  maximam  calculi  par¬ 
tem  e  fle,  alia  ante  comprehenfa  probant. 
Quibus  notis  adeo  confpicuis,  concreta  bi- 
liofa  ex  omnibus  aliis  quae  in  hominibus 
fiunt,  clare  dignofcuntur.  Bilis  vero  naturam 
aut  concrefcendi  caufas  indagare,  alienum  a 
meo  propofito  eft ;  nec  meum  folum,  ied,  ni 
fallor,  omnium  ingenium  fupra.  Hoc  tantum 
dicam,  has  partes,  tum  ob  jecoris  fitum,  tum 
fecretionis  naturam,  tum  muci  oblinientis  vi- 
fciditatem,  tum  denique  ftagnationem  diutur¬ 
nam,  iftis  concretis  prae  caeteris  periclitari. 

Boerh aavianus  lentor  hic  quoque  inter 
caufas  icteri  remotas  pofitus  eft;  qui  mihi, 
perpenfis  ejus  opinionis  rationibus,  minime  eft 
probatus  :  Nam,  fi  bilis  quoque  vifcida  fingitur, 
ahforptio,  caufa  ideri,  haud  facile  fequetur. 
Quam  ob  caufain,  et  quia  nullis,  quae  novi, 
fignis  fubefle,  talis  in  jecore  vifcidus  humor 
dienofcitur,  nec  ullum  medendi  connlium 
fuppeditat,  caufarum  ideri  remotarum  numero 

ejiciendus  mihi  vifus  eft. 

Ad  fupra  memoratas  caufas  duae  adtex- 
cndae  funt,  quae,  ut  ad  neutras  pronus  re¬ 
deunt,  ita  utrifque  mixtae  et  quali  mediae 

videntur ; 

videntur;  eae  funt  fpafmus,  et  ipforum  du- 

I  * 

Huum  concretio.  Ille,  dudtus  adftringendo, 
quali  extrinfecus  premere  videatur;  fed,  quia 
ipfi  partis  corpori  infidet,  tanquam  pro  in¬ 
terna  caufa  haberi  poffit.  Haec,  quia  fere  ab 
humore  glutinante  aliquo,  et  ipfa  bile  praeci¬ 
pue  ductui  inferta,  originem  trahit;  fi  uno  gra¬ 
du  procelleris,  erit  externa ;  ii  intra  hunc  fub- 
ititeris,  interna  aut  anceps  fiet.  De  fpafmo 
prius  loquar. 

Causis  icteri  remotis  plerique  fcriptores 
fpafmum  adnumerarunt;  alii  addubitarunt  aut 
negarunt,  et  rationibus  adverfariorum  vifa  in 
cadaveribus  oppofuerunt.  Utrique  proba¬ 
biliter  et  acriter  differ uerunt.  Quorum  lites 
exponendo,  bonum  tempus  nolo  confumere, 
aut  ullam  fententiam  confidentius  interpo¬ 
nere.  Tantum,  quae  mihi  probabiliora  fue¬ 
rint,  paucis  exponam.  Merito  mihi  fpafmus 
locum  inter  caufas  icteri  vindicare  videtur ; 
Uve  icterum  in  aliis  morbis  exortum,  quam 
facile,  et  faepe  fine  ulla  alia  evidente  caufa, 
folus  faciat  reputo  ;  live  morbum  exortum, 
remediis  antifpafmodicis  folis  faepenumero 
tolli  video.  Quin  et  in  calculo  fubeffe  eun¬ 
dem  plerique  fatentur;  nec  negaverit  quif- 

quam,  qui  tam  icterum,  quam  ipfam  demum 
mortem,  ex  calculo  minimo  ortum,  in  cada¬ 
veribus 

veribus  toties  exploratum  noverit.  Q110  ma¬ 
gis  veriftmile  eft,  fpafmum  polle  icterum  fa¬ 
cere  E  contrario,  multi  cluftus  biliferos  nulla 
tunica  mufculofa  cmdtos,  ideo  fpafmum  ca¬ 
pere  nequire,  objiciunt.  Sed,  hoc  non  effe, 
ct  ductus  omnes  excernentes  et  vim  con- 
tractilem  poffidere,  et  famulantibus  rebus 
moveri,  experimentis  exploratum  eft. 

Praecipue,  ductus  communis  choledochus, 
inter  duodeni  tunicas,  priufquam  hujus  inter¬ 
nam  tunicam  perfodiat,  per  fpatium  aliquan¬ 
tum,  exiguus  admodum,  repit :  Atque  ideo, 
fpafmo  hyfterico  vel  hypochondriaco,  oppido 
opportunus  eft.  Qua  ex  caufa  icterum  revera 
faepe  oriri,  innumerabilia  in  rei  medicae  anna¬ 
libus  extant  teftimonia.  Porro,  ubi,  ut  faepe 
fit,  animi  perturbationes  icterum  protinus  fa¬ 
ciunt,  quae  verifimilior  caufa  ejus  rei  quam 
fpafmus  eftc5 

Hoc  in  cafu,  calculum  fubefle,  et,  occafione 
gravioris  motus  oblata,  in  ductum  decidere 
polle,  ob  jici  contra  poteft.  Quin,  calculos  in 
ve  fica  fellea  et  duftifus  multo  faepms  latitare 
quam  quifquam  fomniarit,  experimentis  etiam 
concedo.  Verum  e  contrario,  ex  folis  animi 
turbis,  cum  neque  ante  neque  poft,  ullum  cal¬ 
culi  lignum,  diligentiffimis  viris  obfervan tibiis, 

C  .  ad  pareret, 


DE  ICTERO. 


18 

adpareret,  icterum  natum  contendo :  Quod 
aliter  ac  per  fpafmum  fieri  non  potuit.  Eft 
igitur  hic  icteri  haud  dubitanda  caufa. 

Constituto  igitur,  bilem  fecretarn  et  fan- 
guine  reforptam  effe  proximam  icleri  eaufarm 
et  fpafmum,  du£tus  conftringendo,  id  efficere 
demonftrato ;  quemadmodum,  nonnullorum 
animalium  morfus  icterum  efficere  poffint,  ma« 
nifeftum  eft.  Metus  enim  vulneris  animum 
perturbat ;  quae  perturbatio,  ut  aliis  in  cafi- 
bus,  aliis  corporis  partibus,  ita  in  hoc  fpaf¬ 
mum  ductibus  per  vim  nervofam  infert*  Ne¬ 
que  alioquin,  qua  ratione  noxafumma  corpori 
illata  ductus  biliferos  angufiaret  aut  occlude¬ 
ret,  facile  animo  concipiendum  eft.  Caufa 
autem  flavedinis  ex  venenatis  morfibus  ortae 

videtur  effe  feri  fuffufi  fub  cute  mutatio. 
Unde  iterum  patet  Sauvagesianus  et  non¬ 
nullorum  aliorum  error,  qui  omnem  fummi 
corporis  fiavedinem  pro  ictero  vero  habuerunt. 

Ex  ductu  communi,  vel  hepatico,  concre- 
fcente  icterus  aliquando  certe  nafci  poteft,  li¬ 
cet  apud  nullos  quos  novi  fcriptores  agno- 
fcatur  talis  caufa.  Id  ita  fieri  poteft,  quod 
nihil  tale  medici  fufpicati,  aut  fuis  parum 
rationibus  •  convenire  opinati,  ideo  vel  nun¬ 
quam 

quam  vel  rarius  in  cadaveribus  incilis  fcru- 
tari  confuerunt. 

Egregius  vero  vir  Praeceptor  nofter  Mon- 
S-Oius,  fefe  in  cadavere  ductum  communem, 
ubi  in  inteflinum  duodenum  exit,  concreviffe 
et  mortis  caufam  fuiffe,  animadvertiffe  nobis 
dixit.  Quod  igitur,  iter  bilis  interrumpendo, 
mortis  caufa  fuit,  nonne  eadem  icteri  effe  po» 
tefl  ? 

Ad  opiniones  de  ictero  jam  conilderatas, 
duae  res,  de  quibus  magnae  controverfiae  fue¬ 
runt,  ad  ejufdem  naturam  porro  percipiendam, 
reflant  inquirendae  ;  primo,  An  bilis  in  jecore 
fecernendae  deleta  poteflas  icterum  efficere 
queat?  edo,  An  idem  icterus,  ductu  cyftico  folo 
occlufo,  nafcatur  ?  Ab  utraque  icterum  effe 
origine,  nonnulli  fcriptores  opinati  funt. 

Ad  primam  qua^eftionem  ftatuendam,  dictum 
eft,  fanguinem  ad  jecur  perdudtum  natura  pe¬ 
culiari  ad  bilem  faciendam  effe  praeditum, 

et  materiem  bilis  multo  magis,  quam  a- 
lium  quemvis,  praebere.  Quae  opinio  nullis 
argumentis  idoneis  nititur,  ac  pondus  nullum 
habet.  Phyfiologorum  enim  nunc  pl erique 
et  optimi,  nullam  fanguini  dum  ad  orga¬ 
num  fecernens  iter  facit,  fed  in  felo  organo 
ipfo,  in  ipfo  fecretionis  articulo,  incidere  mu¬ 
tationem  ; 

lationem ;  nec,  in  quo  vifcere  fanguinem 
explores,  quicquam  referre ;  fed  in  omnibus 
eum  femper  eundem  reperiri,  uno  ore  con- 
fentiunt.  Neque  partes  quidem  eum  confli- 
tuentes,  nili  proportione,  inter  fefe  variare  uf- 
quam  cernuntur*  Non  igitur  fanguinem  in 
jecore  i  cleri  caufam  effe  poffe,  dicendum  eil ; 
eoque  magis,  quod  totum  jecoris  corpus,  line 
ullo  idteri  ligno,  corruptum  effe,  totum  duro 
tumore  occupatum,  innumerabilia  vi  (a  pro* 
bant.  Jure  ergo,  ad  bilis  jam  fecretae,  inter¬ 
cepto  ad  duodenum  itinere,  refluxionem,  tum 
proximam,  tum  hanc  facientes  caufas,  retuli. 

Quod  ad  alteram  attinet  quaeitionem;  duc¬ 
tum  cyfticum  occlufum  facere  icterum,  tunc 
temporis  creditum  eil,  cum,  ob  partium  ha¬ 
rum  ignorantiam,  de  bilis  in  veiicam  felleam 
itinere  admodum  addubitaretur. 

Quippe  eo  tempore  ex  morbidorum  in» 
fpeclione  increbuerat  opinio,  ductus  cy ili- he¬ 
pati  cos  quofdam  effe  quibus  ad  veiicam  bilis 
tranfiret;  quae  opinio  phyfiologos  multum  fe¬ 
fellit.  Sed  cultior  ana to mia  et  multiplex 
cadaverum  infpectio,  nullos  hujufmodi  duftus 
in  nobis  effe  fine  dubio  fancivit.  Jamque 
quicquid  bjlis  in  vefica  reperitur,  id  eo  omne 
per  regurgitationem  ferri,  neque  bilem  hepa¬ 
ticam 


DE  ICTERO. 


ticam  inter  et  cyfticam  quicquam,  nifi  liqui- 
dioris  partis  abiorptionem,  intereffe,  inter 
phyfiologos  conflat.  Quin  et  contra  opinio¬ 
nem,  quae  ductum  cyflicum  occlufum  icleri 
originem  ponit,  hoc  praeterea  memorabile  efl, 
quod  ne  una  quidem  hifloria  in  medicinae  an¬ 
nalibus  extat,  ubi  iderus  ex  folo  ductu  cyfti- 
co  occlufo  originem  traxiffe  dicitur.  Quo¬ 
circa,  icterum  ex  hac  caufa  non  exoriri,  fi  non 
verum,  veri  certe  fi  m  ili  imum  efl, 

.•  f  / 

SYMPTOMATUM  EXPLANATIO. 

Cum  caufae  remotae  ideri  et  conditiones 
corporum  eo  affectorum  adeo  varient,  ut  ef¬ 
fectus  earum,  feu  partes  aut  fymptomata  quae 
dicuntur  morbi,  varia  quoque  natura  fint,  et 
f  fufiore  earundem  explicatione  opus  fit,  ne- 
ceffe  efl. 

Bilis  in  inteflinis  defectum  plurima  ideri 
facere,  fcriptores  multi  crediderunt.  Quod 
non  incidere  eo  difcimus,  quod,  ut  fupra  pofi- 
tum  efl,  faepe  totum  jecur,  fme  ulla  talium  af- 
feduum  nota,induruif!e  efl  compertum.  Ergo 
ii  affedus  fic  explicandi  non  videntur. 

Et  licet  ad  cibos  noftros  digerendos  per¬ 
quam  necefiariam  effe  bilem  vix  negari  queat; 

tamen. 

tamen,  quo  modo  id  faciat,  nondum  adeocon* 
liat,  ut  quid  ejus  ab  lentis  iit  effedum  expla¬ 
nari  fatis  poftit.  Nam  experimenta,  quae  de 
bilis  ut  et  plurium  fecretorum  natura  capta 
hactenus  funt,  adhuc  ad  eam  explicandam  mi¬ 
nime  fufficiunt. 

Tres  ufus  bili  tribuuntur.  Primus  aquae 
cum  oleo  mixturam  adjuvans  ;  alter  ingefta  ex 
acido  in  alcalefcentem  feu  animalem  ftatum 
commutans;  tertius  ftimulans,  qui  motum  in-* 
teftinorum  periftallicum  percitat,et  ftercus  ita 
promovet 

Pfjmam  ei  proprietatem  tribuit  opinio,  quae 
bilem  falina  et  alcalefcente  natura  efle,  et  oleo 
junctam,  faponem  facere,  confli tuit.  Secun¬ 
da  iifdem  argumentis  nititur.  Sed  J oa n  ne  s 
Pringelu-s  Eques,  bilem  efle  prorfus  fa- 
lem  neutrum,  et  fermentationem  ciborum 
n  oh  rorum  quae  intus  fit  promovere,  demon- 
ftravit,  Unde  veri  quidem  fimile  eft,  duas 
priores  de  quibus  modo  relatum  eft  proprie¬ 
tates  bilem  poffidere,  fed  falfa  cogitatione  ex¬ 
plicatas.  (>uod  ad  tertium  ejus  ufum  attinet, 
abfente  bile,  alvi  duritiem  fequi  veriffimum 
eft.  Idque  fieri  neceffe  eft,  vel  ob  bilis  ftimu- 

li 

Ii  defe&um,  vel  quia  fine  ea  alimenti  muta» 
tio  non  fatis  procedere  poteft.  Quibus  bilis 
praecipuis  quae  innotuerunt  proprietatibus 
expolitis,  ad  affectuum  in  ictero  adparen- 
tium  rationem  reddendam  deinceps  proceda¬ 
mus. 

Dolorem  in  jecoris  regione  obtufum,  et  circa 
praecordia  dijlenfionem  et  ponderis  fenfumy  bilis  ex¬ 
itus  in  duodenum  interciufus,  et  ipfa  in  duc¬ 
tibus  fuis  accumulata,  hos  difiendendo  et 
vicinarum  ideo  partium  tenhonem  augendo, 
facit. 

Sapor  et  f piri  tus  difficilis ,  ob  ductuum  et 
partium  vicinarum  diltenfionem,  ac  proinde 
humores  toto  jecore  abundantes,  fiunt.  Sic 
enim  venae  magnae  vicinae  premuntur,  fepti 
tranfverfi  actio  impeditur,  fanguinis  motui 
obfiftitur,  et  praeter  folitum  hujus  pars  mag¬ 
na  ad  caput  derivatur.  Procedente  utique 
morbo,  quia  jam  bilis  plus  fanguine  abforbe- 
tur,  et  minus  in  jecore  Itagnans,  minus  etiam 
quoquoverfum  premit,  leniuntur  illi  affec¬ 
tus. 

Quin  et,  abdominis  cum  tumore  dolor ,  ex  eadem 
caufa  nafcitur. 

Singultum  eadem  efficere  poteft ;  cujus  ta¬ 
men  verifimilior  caufa  eft  fp almus  quem  re¬ 
motis 

motis  ifteri  caulis  adnumeravi.  Itaque,  quo¬ 
ties  fingultus  icterum  comitatur,  toties 
fpafmum  effe  vel  ejus  folam  caufam,  vel  cum 
aliis  conjundtam,  fufpicarer.  Quid  enim  eft, 
fi  non  fpafmus,  alterna  illa  diaphragmatis  ac¬ 
tio  quam  fngultum  adpellamus  r  Neque  eo 
inficias  quin  ex  preffione  oriatur.  Sed  ea  ut 
fubito  fit  plerumque  oportet;  ut  in  cibis  fu» 
bito  in  ventriculum  demiffi s  quotidie  videtur; 
qui,nifi  fubito  demiffi,  fngultum  non  efficiunt, 
ac  tum  quoque  per  fpafmum  agere  videntur» 
Item  aliae  res,  quae  fubito  admotae  fpafmum, 
etiam  fngultum  inferunt ;  qualis  aqua  frigi» 
da,  fubito  epota,  eft.  Quod  quoque  effechim 

quotidiana  experientia  docet.  Poftremo,  quae» 

\ 

dam  animi  affectiones,  valens  prae  caeteris  alio» 
rum  fpafmomm  caufa, hujus  quoque  frequentif- 
fima  origo,  aliae  remedia  effe  reperiuntur.  Quod 
autem,  tenfionem  pofie  fngultum  inferre,  ob¬ 
jici  poilit,  id  feri  poffe  non  inficior.  Hoc 
tantum  dico,  fi  origo  icterici  fingultus  tenfio 
effet,  cum  haec  fatis  conflans  fit,  effectum,  fol¬ 
licet  fingultum,  conftantiorem  effe  debere0 
Neque  me  fugit,  in  vicinarum  partium  affec¬ 
tionibus,  qualis  haec  eft  de  qua  agitur,  ad 
quendam  harum  inter  fe  confenfum  effe  mo¬ 


rem 

rem  decurrere.  Sed  doftrina  ie  confenfu  ni¬ 
mis  labare,  parum  docere,  migifqie  fcrupulis 
premi,  videtur,  quam  ut  in  rebus  plerifque 
fequendam  effe  judicem 

Stercoris  albe  di  nem  et  alvi  duritiem ,  facit  bi¬ 
lis  in  inteftina  vel  non  omnino,  vel  minori 
copia,  perveniens.  Quippe  bili  proprium  eft 
flavo  colore  ftercus  imbuere,  et  motum  pe- 
riflalticum  inteftinorum  percitare. 

Porro,  cum  canalis  alimentarius  inferior 
adeo  tarde  fua  contenta  tranfmittat,  et  infue- 
to  onere  adeo  diftendatur,  fequitur  ut  proxi¬ 
mus  ea  mala  ventriculus  male  afficiatur,  ac 
fungi  fuis  officiis  minus  deinde  poffit» 

Praecipue  autem  cibi  non  digerentur ;  quia 
cum  magna  pars  digeilionis  in  inteftinis  per¬ 
agi  debeat,  et  haec  fu  uni  obire  munus  ob 
caufam  fupra  politam  nequeant,  toto  huic 
muneri  ventriculus  folus,  ne  fanus  quidem, 
perficiendo  par  eft.  Sed  et  ipfe  laborat  pri¬ 
mum  aucta  teniione;  nam  adeo  corpora  110- 
ftra  natura  librantur,  ut  mutata  in  una  parte 
tenlio  aliarum  tenfionem  mutet,  aucta  augeat, 
imminuta  imminuat.  Idque  prae  caeteris  ven- 

i 

triculo  cum  inteftinis  eft  commune»  Ergo 
aucta  onere  ftercoris  horum  tenlio  illius  ten¬ 
fionem  necefiario  augebit.  Quin  et,  praeter 

tenfionem,  ipfa  infra  ventriculum  plenitudo* 
quo  minus  is  fua  contenta  tranfmittat,  prohi¬ 
bebit,  quae  altera  cruditatis  caufa  erit.  Et 
utraque,  quare  tali  in  cafu  cibi  faftidium  oria» 
tur,  explanabit.  Addendum  que  ad  fupra  dic¬ 
ta  eft,  quod,  procedente  morbo,  malus  habitus 
ortus  utrumque  de  quo  agitur  affedtum  ad- 
gravabit.  Et  omnes  hae  caufae  limul  compre- 
henfae  aliarum  quoque  afFedionum,  qua¬ 
les 

Naufea ,  vomitus ,  ac  fimilia,  funt,  rationem 
planam  reddent. 

1 Tunicae  oculi  adnatae  flavefcunt  ;  quia  jam 
bilis  fanguine  mixta,  et  toto  corpore  fed  copia 
adhuc  minore  circumlata,  in  his  partibus  rubro 
fanguini  non  perviis,  primum  omnium  cerni¬ 
tur.  Urina  deinde  ob  eandem  caufam  flavefcit. 
Poftremo,  ubi  fatis  tandem  ubique  bilis  in 
fanguine  eft,  flavedo  rubra  vafa  inficit,  et  in 
fummo  toto  corpore  ubique  etiam  adparet. 

Sumini  ejufdem  corporis  pruritus  ad  bilem  cutis 
nervos  irritantem  referri  folet.  Sed,  quo  modo 
id  vafis  contentis  et  fanguine  diluta  faciat, 
non  re&e  intelligo :  Nifi  fi  exigua  in  fummo 
corpore  vafa  majoribus  e  fle  fenfibiliora,  quod 
et  mihi  videtur,  ponas.  Verum  bilis  particu¬ 
lae  cum  materia  perfpirata  per  fumma  fora¬ 
mina 

mina  dimanantes,  infra  cuticulam  fubftftentes, 
et  extrema  nervorum  in  cute  difperfa  vellican¬ 
tes,  mihi  veriimiliorem  caufam  fuppeditant. 
Neque,  quo  minus  una  cum  hac  excreta  ma¬ 
teria  bilis  ablata  exire  credatur,  quicquam  ob- 
liare  video ;  praefertim  cum  in  reliquis  omni¬ 
bus  fere  humoribus  corpore  excretis,  ac  prae 
caeteris  in  urina,  eam  cernamus :  Cui  quidem 
opinioni  aliquid  argumento  eft,  quod  nihil 
per  cutis  foramina  exire  videtur,  quod  alias 
ad  urinae  itinera  non  tranlire,  et  una  cum  hac 
feparari  e  corpore,  queat.  Quin  et,  in  refolu- 
to  horum  vaforum  ftatu,  bilis  aliquantum 
cum  fero  fanguinis,  vel  etiam  hoc  folum  va- 
fis  elapfum,  et  fubter  cuticulam  morans,  idem 
praeftare  poteft. 

Stercus  et  urina  tandem  fubfufca  funt  aut  ni - 
grefcunt  ;  quia  extremo  jam  in  morbo  bilis 
tantum  toto  ubique  fanguine  diffufum  eft,  ut 
et  hunc  et  univerfos  humores  per  abundan¬ 
tiam  ipfam  vitiet*  Et,  praeter  abundantiam, 
ipfa  bilis,  quam  fuprajjgtuli  alcalefcentem  Ra¬ 
tum  creandi  propriet*"hunc  ubique  auget  et 
intendit.  Unde  etiam  incipientis  putredinis 
periculum.  Ubi  vero  flavedo  alioquin  adpa- 
ret,  ea  nihil  putredinis  habere,  fed  ex  tingenti 
bile  oriri  exiftimanda  eft. 

Aquam  inter  cutem ,  humores  jam  commixta 
fanguine  bili  diffoluti,  totius  corporis  cum  re- 
folutione  debilitas,  fanguinis  refluentis  mora  et 
in  jecore  abundantia,  item  omnium  ieer  e  to¬ 
rum  imminutio,  poflremo  pefllmus  omnium 
partium  habitus,  partira  nervofa  vi  labante, 
partim  necefiitate  mechanica,  faciunt. 

/ 

P  R  O  G  N  OSIS. 

Icteri  caufam  remotam  faepe  figna  clare 
indicant,  quibus  exploratis,  morbi  futuri  ju¬ 
dicium  certiffimum  elTe  poteft.  Itaque  omni¬ 
bus  morbi  faciebus  id  judicium  non  cft  ac¬ 
commodandum,  fed  diverfae  caufae  confide- 
randae,  et  eodem  quo  fupra  ordine. 

Si  morbus  cum  febre  et  dolore  vehemen- 
tiore  accefferit,  inflammationem  eum  feciffe  ve- 
rifimile  e  (i ;  et  ut  praefagium  eventus  tam  in¬ 
certum  iit,  quam  inflammationis  fines  variant, 
neceffe  eft.  Ergo,  fi  diu  morbus  pofl  primam 
acceflionem  permanferija^t,  nulla  calculi  nota 
apparente,  figna  inflSRnationis  praeierint, 
inflammationem  in  durum  tumorem  tranfiiffe, 
et  mortem  citius  aut  ferius  illaturam  efie,  ti¬ 
mendum  eft.  Qui  metus  certior  erit,  fi  idem 
tumor  extrinfecus  fupra  jecur  percipitur. 

Quoties 

Quoties  repente  icierus  nafcitur,  an  ulla 
alvi  durities  fit  videndum  eft  ;  nam  alvi  in  fu- 
bita  morbi  acceilione  durities,  ftercus  durum 
pofie  caufam  eiTe,  quo  fublato,  morbum  cito 
fublatum  iri,  fignificat. 

Si  pregnantium  uteri  moles  morbum  fecit, 
in  naturali  caufa  bona  de  futuro  fpes  eft. 

Si  quando  colluvies  peccat,  eam  et  levem 
elTe  dictum  eft,  et  in  infantibus  praecipue  aut 
folum  incidentem  cito  et  fine  auxilio  iaepe 
evanefcere. 

Nato  calculis  i&ero,  faepe  fponte,  plerum» 
que  adbibitis  remediis,  et  parvulis  calculis  re¬ 
jectis,  acceffiones  finiuntur ;  quae  breves,  in¬ 
terpolius  intervallis  longioribus,  mortis  fecu- 
ritatem,  fed  recidivum  malum,  promittunt. 
Contra,  eaedem  longae,  nullo  vel  exiguo  dato 
intervallo,  cum  dolore  acuto,  magnum  peri» 
culum  denunciant.  Quo  in  cafu,  ducius  cal- 
culis  plenus,  ibique  unus  infar&us,  fufpican- 
dus  eft,  neque  fine  magno  impetu  propellen¬ 
dus.  ^ 

Ubi  fpafmus,  quem  fubeffe  praecedentes  a» 
nimi  perturbationes,  nulla  calculi  nota,  prae- 
fertim  morbi  fpafmodici,  qualis  hyfteria  aut 
hypochondriafis  et  fimilia  funt,  fignificant, 
*  morbum 

morbum  aliquando  infert,  abfque  omni  peri¬ 
culo  per  antifpafmodica  fola  falus  reftituitur. 

Si  ductuum  latera  concreverunt,  quod  fem» 
per  erit  cognitu  difficile,  plerumque  non  cog- 
nofcendum  omnino,  inevitabilis  eft  pernicies. 
Quantum  autem  conjicere  liceat,  forfttan  ubi 
icterus  lente  accidens  diu  fine  tumore  et  cum 
dolore  fuit,  nec  folitis  cedit  remediis,  latera 
ductuum  coaluiffe  fufpicanda  funt. 

RATIO  MEDENDI. 

Exposita  ifteri  natura  et  c  au  fis,  duo  me¬ 
dendi  confli  ia  fuccurrunt  ;  primum,  Canalium 
bilem  ad  inteftina  ferentium  impedimenta  re- 
folvere ;  vel,  2 do,  Hujus  defectum  fupplere. 

Pr  imum  rurfus  confilium  in  quinque  par¬ 
tes  dividitur.  Primum  enim  inflammatio,  ubi 
eafubeft,  eft  tollenda;  deinde  tumor  amoven¬ 
dus;  tum  colluvies  expurganda;  denique  cal¬ 
culi  expellendi;  pofiremo  ipafmusrefolvendus. 

Ut  igitur  ad  primam  partem  redeam,  fi  je¬ 
cur  inflammatur,  fanguinis  ta|tum,  quantum 
vel  vires  ferant,  vel  faeviat  morbus,  iterum  at¬ 
que  iterum  vena  incifa  detrahendum  eft. 

Post  quod,  vicinia  loci  laborantis  concidi 
debet,  aut  fupra  eam  hirudines  imponi.  Per 

totum  hoc  tempus,  victus  perquam  tenuis  et 
parcus,  ex  materia  antiphlogiilica  quam  ma¬ 
xime  conflans,  utendus  efl.  Cathartica  lenia, 
qualia  funt  decodta  tamarinda,  et  fenna,  fah 
catharticum  amarum  in  aqua  folutum,  et  par¬ 
vis  intervallis  faepius  fumpta,  inflammationi 
maxime  refiftunt,  dum  fme  ftimulo  alvum 
purgant,  et  flercus  durum  impactum  detru¬ 
dunt.  Potui  data  diluentia  ex  aqua  hordeata 
et  glycirrhiza,  et  longius  et  ad  libitum  haufta 
profunt.  Fomenta  mollientia  extrinfecus  re¬ 
gioni  hypochondriacae  admota,  mollientia  ex 
la<51e  et  aqua,  vel  aqua  tepida  fola,  frequen¬ 
tius  in  alvum  immitia,  ad  inflammationi  me¬ 
dendum  multum  poliunt,  quae  et  grato  calore 
partes  adficiunt.  Pringelius,  magnum  vefi- 
catorium  regioni  hypochondriacae  impolitum 
multum  tuliile  opis,  teftatur. 

Si  fupra  pofitis  medicamentis  morbus  non 
cedit,  inflammatio  in  fuppurationem,  aut,  ut 
antea  dictum  efl,  in  durum  tumorem  abibit 
Quod  fi  fuppuratio  incidit,  quam  rarius  inci¬ 
dere  dixi,  chirurgi  manu  opus  efl. 

Si  inflammationis  finis  fuerit  durus  tumor, 
in  medicamentis  vana  faepe  fpes  efl ;  neque 
tamen  alia  alii  non  laudaverunt,  et  immodicis 
ftudiis  quaedam  fpecifici  quod  dicitur  nomine 

donaverunt,  licet  multiplex  experientia  efc  ae¬ 
gri  et  xnedici  fpem  falfam  haud  raro  effe  in 
eorum  ufu  docuerit.  E  quibus  ubique  cicuta 
maxime  eft  efficax ;  quae  live  extrinfecus  for¬ 
ma  cataplafmatis  impolita,  live  intus  fumpta 
cum  faponaceis  remediis  faiibufque  neutra¬ 
libus,  quale  tartarum  regeneratum  eft  vel  aqua 
marina,  aliquando  faiuti  fuit. 

Ubi  morbus  ex  duro  tumore  pendens  diu 
permanlit,  nulla  falus  plerumque  fperanda  eft; 
et  lenimen  folum  moliendum  eft  blando  et  leni 
vi6hi  robori  confulendo,  laxam  alvum  prae- 
ftando,  animi  perturbationes  fugiendo,  excre- 
tiones  fuetas  quam  maxime  jufto  modo  fer- 
vando,  et  omnia  calefacientia  aut  ftimulantia 
vitando. 

Ubi  ftercus  in  colo  impactum  et  indurefcens 
peccat,  catharticis  lenioribus  et  clyfteribus  le¬ 
niter  ftimulantibus  mali  caufa  tollitur. 

Sr  uteri  moles  in  foeminis  gravidis  morbum 
fecit,  in  latus  fmiftrum  aegra  recumbat,  alvus 
mollis  leniter  hanc  purgantibus  fervetur,  et 
tempus,  quo  natura  expulfo  partu  noxae  cau- 
fam  abftulerit,  exfpecfetur. 

Si  quando  ex  colluvie  in  duodeno  inteftino 
pendet  ifterus,  fupra  aut  infra  purgantia  il¬ 
lam  nullo  negotio  rejicient.  Ad  quod  ipeca- 

cuanhae  pulvis,  tartarum  emeticum,  velrhabar- 
barum  cum  calomelane  parvis  portionibus,  e£ 
medicamenta  faponacea  iis  interpoiita,  fatis 
erunt  efficacia.  Calculi  variis  rationibus  ex¬ 
pellendi  funt ;  faepe,  ubi  parvus  calculus  eft,  o- 
piato  intus  fumpto  ejicitur.  Verum,  ii  plenus 
homo  eft,  et  inflammatio  per  doloris  vehe¬ 
mentiam  fignificatur,  femper  ut  fanguinis  de¬ 
tractio  largior  fiat  conveniet.  Ea  enim  ho¬ 
rum  remediorum  tutiorem  ufum  reddit,  fci- 
licet,  fomentorum  mollientium  et  clyfterum 
laxantium,  faepius  et  per  temporis  fpatium 
aliquid  adhibitorum.  Quae  fi  fruftra  fuerint, 
in  balneum  homo  vel  totus,  vel  imus  venter, 
et  artus  faltem  inferiores  demittendi,  ibique 
per  minuta  aliqua  retinendi  funt ;  fic  enim 
calculi,  prae  ductus  magnitudine  magni,  expulfi 
faepe  funt :  Dein,  inflammationis  fignis  remo¬ 
tis,  vel  etiam  faeviente  faepe  morbo,  fupra  et 
infra  purgantia  utiliffima  funt. 

Ea  vero  dupliciter  agere  videntur,  fciiicet, 
et  fpafmum  refolvendo,  et  per  validum  ftimu- 
lum  incitando  ;  quin  et  per  emeticorum  ufum, 
aliis  omnibus  fruftra  adhibitis  medicamentis, 
calculi  faepe  detruli  funt.  Quorum  quo  cer¬ 
tior  effectus  fit,  iis  femper  anteire  debent  moi- 

lia  in  alvum  immiffa,  fomenta  laxantia,  bal- 
neura,  et  alia  externa  antifpafmodica. 

Morsum  ex  calculis  billariis  repetentem 
multi,  vicium  fummopere  curantes,  funditus 
fanare  conantur.  Neque  defunt  qui  grami¬ 
nis  et  taraxaci  fucco,  magna  copia  dato,  per- 
que  diuturnum  fimul  vibtus  lactei  et  aqua¬ 
rum  mineralium  ufurn,  fe  falutem  *  reduxiffe 
dictitant.  Poftremo,  nihil  ejiciendo  calculo 
accommodatius  exercitatione  modica  in  fri- 
gidiufculo  coelo  eft,  quoties  ejus  copia  datur. 

Spasmum,  ubi  is  folus  morbum  continet, 
varia  fupra  memorata  antifpafmodica,  raepe 
opiata  fola,  refolvunt.  Idem  his,  cum  afauti- 
da,  caftoreo,  camphora  conjunctis,  raro  relidit. 
Animi  perturbationes  leni  paregorico  confo- 
piendae  funt ;  et,  ii  fomnus  cum  leni  fudorc 
inciderit,  omnia  bene  procedunt. 

Ubi  morbus  jam  diuturnus  eft,  et  per  nul¬ 
la  fupra  memorata  auxilia  bilis  in  duodenum 
profluvium  procedit,  live  ob  caufae  impedien¬ 
tis  immobilitatem,  live  quia  ductuum  latera 
concrevere,  qui  femper  cafus  immedicabilis 
eft,  multi  afte&us  ex  bilis  abfentia  inteftinis 
innafcuntur,  quales  funt  alvus  duxiilima,  aci¬ 
dum 

dum  in  ventriculo,  et  fimilia :  Ad  ea  prohiben¬ 
da  quantum  heri  poteft,  motus  inteftinorum 
periftalticus  ciendus  eft  per  amara,  aicaie- 
fcentia,  faponacea,  quotidie  affumpta,  et  bilem 
animalium  infpiflatam.  Itaque  fapo  cum  rha- 
barbaro  vel  aloe  fuccotrina,  et  plantae  amarae, 
ut  abfinthia,  centaureum,  flores  chamomeli, 
radix  gentianae,  aquae  vel  vino  infufa,  terque 
quaterve  in  die  idoneis  intervallis  adhibean¬ 
tur.  Sit  viftus  quam  nutrientiffimus,  et  qui 
fine  magno  organorum  chylopoeticorum  la- 
r  bore  conficiatur  j  cibus  faepius,  fed  exiguus, 
fumendus  eft  •  nec,  fi  inflammatio  ab  eft,  vini 
generofi  modicus  uius  negandus  eft. 

Postremo,  ad  debilitati  a  diuturnitate 
morbi  orienti  fuccurrendum,  animus  adjicien¬ 
dus  eft.  Ergo,  catharticis,  ftomachicis  leniori- 
r  bus,  uti  elix,  facro,  tinci.  rhabarbari,  primae  viae 
purgandae  fimt  ;  et  amara  roborantia,  qua¬ 
lia  funt  cortex  Peruvianus,  radix  gentianae, 
flores  chamomeli,  cum  elix,  vitrioli,  aqua 
chalybeata,  lavatione  frigida,  et  viclu  bene 
alente,  fumenda.  Exercitatio  quantum  ro¬ 
bur  ferat,  praefertim  equitatio,  juvat ;  neve  al¬ 
vus  adftricftior  fiat,  quotidiano  lenium  pur¬ 
gantium  ufu  cavendum. 

